
Es dóna a conéixer la captura d'un exemplar del cefalòpode Ocythoe tuberculata 
en aigues de Balears. Una femella de talla mitjana fou capturada el març de 1992 
a uns 80-90 m a les afores del port de Maó, a la costa oriental de Menorca. 

RECORD OF THE CEPHALOPOD OCYTHOE TUBERCULATA RAFINESQUE, 
1814 (CEPHALOPODA: OCYTHOIDAE) IN MINORCAN WATERS, The first record 
of the cephalopod Ocythoe tuberculata Rafinesque in Balearic vvaters is presented. 
A medium sized female vvas captured in March 1992 at 80-90 m off Maó, at the 
E coast of Minorca. 

Introducció 


Ocythoe tuberculata és un cefalò- 
pode molt característic, ben diferenciat 
morfològicament d'altres espècies, pel 
que des de 1814 (Rafinesque) se'l 
colloca en un gènere monotípic, i des 
de 1849 (Gray) en una família així ma- 
teix independent. Es tracta d'una espè- 
cie que presenta un acusat dimorfisme 
sexual, on les femelles són molt més 
grans (fins a 31 cm llur longitud del 
mantell) que els mascles (3 cm), i en la 
que el mantell posseeix tubercles molt 
aparents en la seva cara ventral. El sifó 
és molt conspicu. Les ventoses estan 
disposades en dues files. Els braços 
són proporcionalment grossos, sense 
umbrel-les, i els parells dorsals i ven- 
trals són més llargs que els parells late- 
rals. La seva repartició geogràfica és de 
tipus cosmopolita, distribuida fonamen- 
talment en àrees tropicals i subtropicals 
(Cardoso, 1991, Guerra, 1992). De cos- 
tums epipelàgiques (ORutani i Osuga, 
1986), se la troba des de la superfície 
fins els 200 m de profunditat. 


Llurs captures són accidentals a la 
Mediterrània. Sànchez (1980) esmenta 
per a les costes catalanes una cita el 
1906 a Barcelona, una altra el 1953 a 
Blanes, i dóna a conéixer una tercera 
troballa el 1979 a Tossa de Mar (Giro- 
na). 


Ocythoe tuberculata a Menorca 


El mes de març de 1992 va ser 
capturat un exemplar amb art de 
tresmall davant la bocana del port de 
Maó, entre 80 i 90 m de profunditat. Es 
tractà d'una femella amb una longitud 
total de 60 cm, fornint la primera cita 
de l'espècie per al conjunt de les Ba- 
lears. L'exemplar ha quedat dipositat a 
la seu de l'Institut Menorquí d'Estudis 
(C./ Nou, 35, 12, 07701 Maó, Menorca). 


Dades biomètriques de l'exemplar 


congelat: 

Longitud del mantell .............. 250 mm 
Amplada del cap ................... 100 mm 
Amplada del mantell ............. 150 mm 





Fig. 1. Ocythoe tuberculata, Maó. a, visió dorsal: b, visió ventral. 
Fig. 1. Ocythoe tuberculata, Maó. a, dorsal view; b, ventral view. 

Longitud del sifó ..................... 90 mm 
Longitud del braç ll. ............. 360 mm 


Aquestes mesures corresponen a 
les d'un exemplar de mida intermitja si 
el comparem amb els mesurats per Mo- 
rales (1958) i Sànchez (1980), que 
dónen longituds del mantell de 115, 230 
i 290 mm. 

A la raresa de l'espècie s'hi suma 
una suposada oscil-lació en l'aparició 
d'exemplars a les costes, idò transcor- 
ren llargues temporades, àdhuc de prop 
de 50 anys, entre dues observacions 
consecutives (Morales, 1958). La pre- 
sència d'aquesta espècie a la Mediter- 
rània és recollida en treballs més re- 
cents (Bello, 1986, Mangold-VVirz, 1963, 
Mangold-VVirz i Boletzty, 1988), encara 
que no queda especificada o és poc 
clara la repartició de les cites entorn 
d'aquesta mar. Valgui per això la nos- 
tra intenció de deixar plasmada aquesta 
nova captura en aigues mediterrànies. 

